Dunyodagi eng keksa gorilla o`z tug`ilgan kunini nishonladi

Atlantadagi hayvonot bog`ida yashovchi Ozzi laqabli gorilla dunyodagi eng keksa gorilla sanaladi. Shu yilning 15 iyun kuni u 53 yoshga kirdi, deya xabar beradi ITAR-TASS.
Shu munosabat bilan hayvonot bog`i rahbariyati odamlar orasida mashxurlikka erishgan Ozzining tug`ilgan kunini nishonlashga qaror qilishdi.
Ozzi bu hayvonot bog`iga bundan 26 yil oldin keltirilgandi. Bugungi kunga kelib Ozzining 10 ta bolasi, 9 ta nabirasi va ikki nafar evarasi bor.